wickkiey/tamil-wikipedia-chunked huggingface dataset:
# கொல்கத்தா நைட் ரைடர்ஸ்

**கொல்கத்தா நைட் ரைடர்ஸ்** (Kolkata Knight Riders சுருக்கமாக **KKR** எனவும் அழைக்கப்படுகிறது) என்பது இந்திய முதன்மைக் குழுப் போட்டிகளில் கொல்கத்தா நகரத்தைப் பிரதிநிதித்துவப்படுத்தும் தொழில்முறைத் துடுப்பாட்ட அணியாகும். இதன் உரிமையாளர்களாக பாலிவுட் நடிகர் ஷாருக் கான், நடிகை ஜூஹி சாவ்லா மற்றும் அவரது கணவர் ஜெய் மெஹ்தா ஆகியோர் உள்ளனர். இதன் உள்ளக அரங்கமாக ஈடன் கார்டன்ஸ் உள்ளது.  
இந்த அணி 2011 இல் முதல் முறையாக ஐபிஎல் தகுதிச் சுற்றுக்குத் தகுதி பெற்றது. 2012 இல் சென்னை சூப்பர் கிங்ஸை இறுதிப் போட்டியில் தோற்கடித்து ஐபிஎல் வாகையாளர் ஆனது. 2014 இல் கிங்ஸ் லெவன் பஞ்சாப்பை தோற்கடித்து மீண்டும் வாகையாளர் ஆனது.  
கொல்கத்தா அணிக்காக அதிக ஓட்டங்களை எடுத்தவராக கவுதம் கம்பீரும் அதிக மட்டையாளர்களை வீழ்த்தியவராக சுனில் நரைனும் உள்ளனர். இதன் அலுவல்முறை நிறங்களாக ஊதாவும் பொன்னிறமும் உள்ளன.
# கொல்கத்தா நைட் ரைடர்ஸ்

## வரலாறு

, இடதுபுறத்தில் ஷாருக்கான் மற்றும் வலதுபுறத்தில் கௌரி கான் .]]
2007ஆம் ஆண்டு இந்திய முதன்மைக் குழுப் போட்டிகள் என்ற இருபது20 போட்டித் தொடரை இந்தியத் துடுப்பாட்டக் கட்டுப்பாடு வாரியம் உருவாக்கியது. ஏப்ரல்-மே மாதங்களில் நடைபெறும் இத்தொடரில் இந்தியாவின் 8 நகரங்களைப் பிரதிநிதித்துவப்படுத்தும் 8 அணிகள் பங்குபெறும் என அறிவிக்கப்பட்டது. இந்த 8 அணிகளுக்கான ஏலம் 20 பிப்ரவரி 2008இல் நடைபெற்றது. அதில் கொல்கத்தா அணியை பாலிவுட் நடிகர் ஷாருக் கானின் *ரெட் சில்லிஸ் என்டர்டெயின்மென்ட்* நிறுவனத்துடன் இணைந்து நடிகை ஜூகி சாவ்லாவும் அவரது கணவர் ஜெய் மெஹ்தாவும் 75.09 மில்லியன் டாலர்கள் என்ற விலைக்கு ஏலத்தில் எடுத்தனர். இது அப்போதைய இந்திய ரூபாய் மதிப்பில் தோராயமாக 2.98 பில்லியனுக்கு இணையானதாகும். இந்திய அணியின் முன்னாள் அணித்தலைவரும் மேற்கு வங்காளத்தைச் சேர்ந்தவருமான சௌரவ் கங்குலி கொல்கத்தா அணியின் நட்சத்திர வீரராக அறிவிக்கப்பட்டார். 1980களில் புகழ்பெற்ற *நைட் ரைடர்ஸ்* என்ற அமெரிக்கத் தொடரின் பெயரைத் தழுவி இந்த அணிக்கு *கொல்கத்தா நைட் ரைடர்ஸ்* என்று பெயரிடப்பட்டடது.  
சூன் 2015 இல், அணியின் உரிமையாளர் குழு கரீபியன் பிரீமியர் லீக்கின் டிரினிடாட் மற்றும் டொபாகோ ரெட் ஸ்டீலில் ஒரு பங்குகளை வாங்கியது, [ மேலும் 2016 இல் அதற்கு டிரின்பாகோ நைட் ரைடர்ஸ் என மறுபெயரிடப்பட்டது. திசம்பர் 2020 இல், அணி வரவிருக்கும் அமெரிக்க டி20 லீக் *மேஜர் லீக் கிரிக்கெட்டிலும்* முதலீடு செய்தது.
# கொல்கத்தா நைட் ரைடர்ஸ்

## வரலாறு

#### 2008

ஐபிஎல்லின் முதல் பருவத்தில் ராயல் சேலஞ்சர்ஸ் பெங்களூர், டெக்கான் சார்ஜர்சு அணிகளுக்கு எதிரான முதல் இரண்டு ஆட்டங்களில் வெற்றி பெற்று நல்ல தொடக்கத்தைத் தந்தனர். தொடக்க ஆட்டக்காரர் ப்ரெண்டன் மெக்குலம் முதல் போட்டியில் 158 ஓட்டங்கள் எடுத்தார். ப இ20 போட்டியில் ஒரு மட்டையாளரால் எடுக்கப்பட்ட அதிகபட்ச ஓட்டமாகப் பதிவுசெய்யப்பட்டது. பின்னர் பஞ்சாப் அணிக்கு எதிராக கிறிஸ் கெயில் இறுதிவரை ஆட்டமிழக்காமல் 175 ஓட்டங்கள் எடுத்து இந்தச் சாதனையினை முறியடித்தார்.
# கொல்கத்தா நைட் ரைடர்ஸ்

## அடையாள உடை

இந்த அணியின் சின்னமானது ஒரு கருப்பான பின்னணியில் ஒளிவீசும் தங்கநிற போர்வீரர் தலைக்கவசத்துடன் அணியின் பெயரான *கொல்கத்தா நைட் ரைடர்ஸ்* என தங்க நிறத்தில் எழுதப்பட்டு இருந்தது. *கோர்போ, லோர்போ, ஜீட்போ ரே* (நாம் முயற்சிப்போம், அதற்காக போட்டியிடுவோம், வெற்றி பெறுவோம்) என்ற அணியின் முக்கிய கருவானது விஷால்-ஷேகர் இரட்டையர்களால் உருவாக்கப்பட்டது. *நைட் ரைடர்* ஆல்பமானது உஷா உதுப் மற்றும் பப்பை லஹ்ரி உள்ளிட்ட பல்வேறு பாடகர்கள் மற்றும் இசையமைப்பாளர்கள் மூலமாகவும் உருவாக்கப்பட்டது. இந்த அணியின் முழக்கமாக *ஆல் த கிங்'ஸ் மென்* என இருந்தது. 2011 ஆம் ஆண்டில், 2011 துடுப்பாட்ட உலகக் கிண்ணத்திற்காக பன்னாட்டுத் துடுப்பாட்ட அவை நிர்ணயித்த தரநிலைகளைப் பூர்த்தி செய்யும் வகையில் அரங்கம் புதுப்பிக்கப்பட்டதால்அதன் இருக்கை அளவானது 68,000 ஆகக் குறைந்தது.
# கொல்கத்தா நைட் ரைடர்ஸ்

## பருவங்கள்

| குழு நிலை |
| --- |
# கொல்கத்தா நைட் ரைடர்ஸ்

## புள்ளிவிவரங்கள்

### ஒட்டுமொத்த நிலை

| 6/8 |
| --- |
| எதிரணி | காலம் | போட்டி | வெற்றி | தோல்வி | சமநிலை | வெற்றி% |  |
| --- | --- | --- | --- | --- | --- | --- | --- |
| சென்னை சூப்பர் கிங்ஸ் | 2008–2015; 2018-தற்போது | 28 | 10 | 18 | 35.71 |  |  |
| டெல்லி கேபிடல்ஸ் | 2008–தற்போது | 31 | 16 | 15 | 0 | 51.61 |  |
| கிங்ஸ் லெவன் பஞ்சாப் | 2008–தற்போது | 32 | 21 | 11 | 0 | 65.62 |  |
| மும்பை இந்தியன்ஸ் | 2008–தற்போது | 32 | 9 | 23 | 0 | 28.12 |  |
| ராஜஸ்தான் ராயல்ஸ் | 2008–2015; 2018-தற்போது | 27 | 14 | 13 | 0 | 51.85 |  |
| பெங்களூர் ராயல் சேலஞ்சர்ஸ் | 2008–தற்போது | 32 | 18 | 14 | 0 | 56.25 |  |
| சன்ரைசர்ஸ் ஐதராபாத் | 2013–தற்போது | 25 | 16 | 9 | 0 | 64.00 |  |
| - | ரைசிங் புனே சூப்பர்ஜியான்ட்சு | 2016–2017 | 4 | 4 | 0 | 0 | 100.00 |
| குஜராத் லயன்ஸ் | 2016–2017 | 3 | 1 | 2 | 0 | 33.33 |  |  
மூலம்= ESPNCricinfo
# கொல்கத்தா நைட் ரைடர்ஸ்

## நிர்வாகம்

| தலைமை செயற்குழு
மற்றும் நிர்வாக இயக்குநர் | வெங்கி மைசூர் |  |
| --- | --- | --- |
| குழு மேலாளர் | வெய்ன் பென்ட்லி |  |
| தலைமை பயிற்சியாளர் | சந்திரகாந்த் பண்டிட் |  |
| உதவிப் பயிற்சியாளர் | அபிசேக் நாயர் |  |
| உதவிப் பயிற்சியாளர் | ஜேம்ஸ் போஸ்டர் |  |
| பந்துவீச்சுப் பயிற்சியாளர் | பாரத் அருண் |  |
| களத்தடுப்புப் பயிற்சியாளர் | ரயான் டென் டோசேட் |  |
| குழு மருத்துவர் | டாக்டர் ஸ்ரீகாந்த் நாராயணசுவாமி |  |
| வலிமை மற்றும் கண்டிஷனிங் பயிற்சியாளர் | கிறிஸ் டொனால்ட்சன் |  |
| வழிகாட்டி | கௌதம் கம்பீர் | } |
- உரிமையாளர்கள் - ஷாருக்கான், ஜூகி சாவ்லா & ஜெய் மெக்தா (ரெட் சில்லிஸ் எண்டர்டெயின்மெண்ட் பிரைவேட் லிமிட்டடு.)
- CEO&nbsp;— ஜாய் பட்டாசார்யா
# கீயானு ரீவ்ஸ்

**கீயானு சார்லசு ரீவ்சு** (Keanu Charles Reeves பிறப்பு செப்டம்பர் 2, 1964) ஒரு கனடிய நடிகரும் இசைக்கலைஞருமாவார். நான்கு தசாப்த கால திரையுலக வாழ்க்கையில் ஏராளமான பாராட்டுகளைப் பெற்றுள்ளார். 2020 ஆம் ஆண்டில், *தி நியூயார்க் டைம்ஸ்* இவரை 21 ஆம் நூற்றாண்டின் நான்காவது சிறந்த நடிகராக மதிப்பிட்டது. மேலும், 2022 ஆம் ஆண்டில் *டைம்* பத்திரிகை இவரை உலகின் மிகவும் செல்வாக்கு மிக்க 100 நபர்களில் ஒருவராகப் பெயரிட்டது. ரீவ்சு அதிரடிப் படங்களில் நடித்ததற்காகப் பரவலாக அறியப்படுகிறார்.
# கீயானு ரீவ்ஸ்

## ஆரம்ப கால வாழ்க்கை

கீயானு சார்லசு ரீவ்சு, லெபனானின் பெய்ரூட்டில் செப்டம்பர் 2, 1964 அன்று, ஆடை வடிவமைப்பாளரும் கலைஞருமான பாட்ரிசியா (நீ டெய்லர்) மற்றும் சாமுவேல் நவ்லின் ரீவ்சு ஜூனியர் ஆகியோருக்கு மகனாகப் பிறந்தார். இவரது தாயார் எசெக்ஸைச் சேர்ந்த ஆங்கிலேயராவார். ரீவ்சின் தந்தைவழிப் பாட்டி ஹவாய் மற்றும் சீன வம்சாவளியைச் சேர்ந்தவர். ரீவ்சுக்கு மூன்று வயதாக இருந்தபோது மனைவியையும் குடும்பத்தையும் கைவிட்ட இவரது தந்தையை சந்தித்தபோது இவரது தாயார் பெய்ரூட்டில் வேலை செய்து கொண்டிருந்தார். தனது தந்தையை கடைசியாக ஹவாய் தீவான கவாய்யில் 13 வயதில் சந்தித்தார்.
# கீயானு ரீவ்ஸ்

## தொழில் வாழ்க்கை

### 1984–1990: ஆரம்பகாலங்களில்

1984 ஆம் ஆண்டில், ரீவ்சு கனடிய ஒலிபரப்புக் கூட்டுத்தாபனத்தின் (CBC) இளைஞர் தொலைக்காட்சி நிகழ்ச்சியான *கோயிங் கிரேட்டின்* நிருபராக இருந்தார். இதே வருடத்தில், இவர் *ஹாங்கிங் இன்* என்ற தொலைக்காட்சித் தொடரின் ஒரு பகுதியில் அறிமுகமானார். 1985 ஆம் ஆண்டில், ஒன்ராறியோவின் வடக்கு யார்க்கில் உள்ள லியா போஸ்லன்ஸ் நாடகத் திரையரங்கில் *ரோமியோ ஜூலியட்* நாடகத்தின் மேடை தயாரிப்பில் இவர் மெர்குடியோவாக நடித்தார். டொராண்டோவில் *வுல்ஃப்பாய்* உட்பட மேடை நாடகங்களிலும் நடித்தார். இவர் 1983 ஆம் ஆண்டில் கோகோ கோலாவின் விளம்பரத்திலும், கனடா தேசிய திரைப்பட வாரியத்தின் (NFB) வயதுக்கு வந்த, குறும்படமான *ஒன் ஸ்டெப் அவேயிலும்* நடித்தார்.
# கீயானு ரீவ்ஸ்

## தொழில் வாழ்க்கை

### 2014–2022: *ஜான் விக்*

சில தோல்விகளுக்குப் பிறகு, ரீவ்சின் தொழில் வாழ்க்கை 2014 இல் மீண்டும் எழுச்சி பெற்றது. சாட் ஸ்டாஹெல்ஸ்கி இயக்கிய *ஜான் விக் என்ற* அதிரடி பரபரப்பூட்டும் படத்தில் முதன்மைக் கதாப்பாத்திரத்தில் நடித்தார். *ஜான் விக்* தொடரின் முதல் பாகத்தில், ரீவ்சு பழிவாங்கும் ஒரு ஓய்வுபெற்ற கொலைகாரனாக நடிக்கிறார். கதையை உருவாக்க திரைக்கதை எழுத்தாளருடன் இணைந்து பணியாற்றினார். நியூயார்க் நகரப் பகுதியில் படமாக்கப்பட்ட இந்தப் படம், அக்டோபர் 24 அன்று அமெரிக்காவில் வெளியிடப்பட்டது. *ஜான் விக்* வணிக ரீதியில் வெற்றி பெற்று, உலகளவில் $86 மில்லியன் வசூலித்தது.
# கீயானு ரீவ்ஸ்

## திரைப்படவியல் மற்றும் விருதுகள்

1985 ஆம் ஆண்டு முதல் நடித்டுவரும் இவர் வணிக ரீதியில் பல வெற்றித் திரைப்படங்களில் நடித்துள்ளார். மதிப்பாய்வு திரட்டுத் தளமான ராட்டன் டொமாட்டோசின் கூற்றுப்படி, *ரிவர்ஸ் எட்ஜ்* (1987), *பில் அண்ட் டெட்ஸ் எக்ஸலண்ட் அட்வென்ச்சர்* (1989), *மை ஓன் பிரைவேட் இடாஹோ* (1991), *மச் அடோ அபௌட் நத்திங்* (1993), *ஸ்பீட்* (1994), *தி மேட்ரிக்ஸ்* (1999), *ஜான் விக்* (2014), *ஜான் விக்: சாப்டர் 2 (2017), ஜான் விக்: அத்தியாயம் 3பாராபெல்லம் (2019), டாய் ஸ்டோரி 4 (2019)* ஆகியவை இவரது குறிப்பிடத்தகுந்த திரப்படங்களின் பட்டியலில் அடங்கும்*.* ரீவ்சு நான்கு எம்டிவி திரைப்பட விருதுகளையும், சாட்டர்ன் விருதுகளில் சிறந்த நடிகருக்கான இரண்டு பரிந்துரைகளையும் வென்றுள்ளார். *ஜான் விக்: அத்தியாயம் 3* *பாராபெல்லம்* (2019) திரைப்படத்தில் நடித்ததற்காக, பிடித்த அதிரடி திரைப்பட நட்சத்திரம் ஆகிய விருதுக்கும், பிடித்த ஆண் திரைப்பட நட்சத்திரம் எனும் தேர்வில் இரண்டு முறை மக்கள் தேர்வு விருதிற்காகப் பரிந்துரைக்கப்பட்டார்.
# உயிரணு தன்மடிவு

**உயிரணு தன்மடிவு** என்பது திட்டமிடப்பட்ட உயிரணு இறப்பின் (பிசிடி) செயல்முறையாகும். இந்த செயல்முறை பல உயிரணுக்கள் கொண்ட உயிரினங்களில் நிகழலாம். திட்டமிடப்பட்ட உயிரணு இறப்பில், தொடர்ந்து நடைபெறக்கூடிய உயிரி ரசாயனத்துக்குரிய நிகழ்வுகள் உள்ளடங்கியுள்ளன. இது குறிப்பிடத்தக்க உயிரணு உருவியல் மற்றும் இறப்பு ஏற்பட வழிவகுக்கிறது; குறிப்பாக சொல்லப்போனால், தொடந்து ஏற்படும் உயிரி ரசாயனத்துக்குரிய நிகழ்வினால் பலவகையான உருவியல் சார்ந்த மாற்றங்கள் ஏற்படுகின்றன. இந்த மாற்றங்களில் உள்ளடங்குபவை: கொப்புளம் ஏற்படுதல், ஜவ்வு சமச்சீரின்மை மற்றும் பற்று தன்மையை இழத்தல், உயிரணு சுருங்குதல், அணுக்கரு துண்டாகுதல், குரோமட்டின் சுருங்குதல் மற்றும் நிறமி சார்ந்த டிஎன்ஏ துண்டாகுதல் (1-4) போன்ற மாற்றங்கள் உயிரணு ஜவ்விற்கு நிகழும். (அப்போப்டொசிஸ் டிஎன்ஏ துண்டாகுதலை காண்க.) உயிரணு சிதைவுக்கூளங்களின் அகற்றல் செய்முறைகளினால் உயிரினங்களுக்கு சேதம் ஏற்படாது. இது நசிவிலிருந்து அப்போப்டொசிஸை வேறுபடுத்துகிறது.  
நசிவுக்கு முரணாக, கடுமையான உயிரணுக் காயத்தின் காரணமாக உயிரணு இறப்பு ஏற்படுகிறது. பொதுவாக, அப்போடொசிஸ், உயிரினத்தின் வாழ்க்கை சுழற்சியின் போது பலன்களை அளிக்கிறது. எடுத்துக்காட்டாக, விரல்களுக்கு இடையே உள்ள உயிரணுக்கள் இறப்பதன் காரணத்தினால் வளரும் மனித மூலவுருவில் கை விரல்கள் மற்றும் கால் விரல்களில் வேறுபாடு ஏற்படுகிறது; இதனால் விரல்கள் பிரிக்கப்படுகின்றன. ஒரு சராசரி வயதுவந்த மனிதனில், அப்போப்டொசிஸின் காரணத்தினால் ஒவ்வொரு நாளும், 50 முதல் 70 பில்லியன் வரை உயிரணுக்கள் இறக்கும். 8 முதல் 14 வயது வரை உள்ள ஒரு சராசரி குழந்தைக்கு, ஒரு நாளில் சுமார் 20 பில்லியன் முதல் 30 பில்லியன் வரை உயிரணுக்கள் இறக்கும். ஒரு வருடத்தில், உயிரணுக்களின் தொகுதியின் அடுத்தடுத்தான அழிவு மற்றும் இனப்பெருக்கத்திற்கான இந்த அளவுகள், ஒரு தனிநபரின் உடல் எடைக்கு சமமாக இருக்கும்.  
1990களின் ஆரம்ப காலத்திலிருந்து அப்போப்டொசிஸை குறித்து செய்யப்படும் ஆராய்ச்சி போதுமான அளவு அதிகரித்துள்ளது. இது ஒரு உயிரியல் சார்ந்த நிகழ்வாகும். இதனுடைய முக்கியத்துவத்திற்கு கூடுதலாக, குறைபாடுள்ள திட்டமிடப்பட்ட உயிரணு இறப்பு செயல்முறைகள், நோய்களின் நீடித்த வகையுடன் தொடர்புடையதாக இருக்கிறது. குருதியூட்டகுறை சார்ந்த நோயில் ஏற்படுவது போன்றே அதிகரித்த அப்போப்டொசிஸினால் ஹைட்ரோடிரோஃபி ஏற்படுகிறது. அப்போப்டொசிஸ் நிகழ்வு போதிய அளவு நடைபெறாவிட்டால், புற்றுநோய் போன்று கட்டுப்படுத்த முடியாத உயிரணு இனப்பெருக்கம் ஏற்பட வழிவகுக்கும்.
# உயிரணு தன்மடிவு

## செயல்பாடு

### உயிரணு தீர்முனைப்பு

ஒரு உயிரணு சரிசெய்ய முடியாத அளவிற்கு பழுதாகியிருந்தாலும், வைரசினால் தொற்றடைந்திருந்தாலும் அல்லது பசி போன்ற அயர்வு நிலையின் ஊடாக சென்றிருந்தாலும் அப்போப்டொசிஸ் ஏற்படலாம். அயனியாக்க கதிரியக்கத்தினால் பாதிக்கப்பட்ட டிஎன்ஏ அல்லது நச்சு வேதிப்பொருட்கள் ஆகியவற்றால் கட்டி-ஒடுக்கும் மரபணு *p53* ன் செயல்கள் மூலமாக அப்போப்டொசிஸ் தூண்டப்படலாம். அப்போப்டொசிஸ் ஏற்படுவதற்கான "முடிவு", உயிரணுவிடமிருந்து, அதனை சுற்றியுள்ள திசுவிடமிருந்து அல்லது தடுப்பாற்றல் மண்டலத்தில் உள்ள உயிரணுவிடமிருந்து வரலாம். இது போன்ற நேரங்களில், உயிரினங்களிலிருந்து ஊட்ட உணவை மேலும் அவை எடுத்துக்கொள்வதை தவிர்ப்பதற்காக அல்லது அங்கேயே அவை தங்கி வைரஸ் சார்ந்த நோய்த்தொற்றை மேலும் பரப்பாதபடிக்கும், அப்போப்டொசிஸ் செயல்பாடுகள், பாதிக்கப்பட்ட உயிரணுவை அகற்றிவிடுகின்றன.  
புற்றுநோயை தவிர்ப்பதிலும் அப்போப்டொசிஸ் பங்கு வகிக்கின்றது. திசு மரபு பிறழ்வு அல்லது உயிரி ரசாயனத்திற்குரிய ஒடுக்குதல் போன்ற காரணங்களினால், ஒரு உயிரணுவால், இயற்கையாக இறக்க முடியாவிட்டால், அவை தொடர்ந்து பிரிந்து ஒரு கட்டியாக உருவெடுக்கும். எடுத்துக்காட்டாக, பாப்பிலோமா வைரஸ்களினால் ஏற்படும் தொற்று, உயிரணுவின் p53 புரதத்தை வைரஸ் சார்ந்த மரபணு நேர்க்கொள்ளும் படி செய்யும். இந்த புரதம் திட்டமிடப்பட்ட உயிரணு இறப்பு செயலில் உள்ள முக்கிய அங்கத்தினராகும். இயற்கையாக உயிரணு இறக்கச் செய்யும் ஆற்றலில் இதன் தலையீட்டின் காரணத்தினால் கர்ப்பப்பைவாய் புற்றுநோய் உருவாவதில் பங்கு வகிக்கிறது.
# உயிரணு தன்மடிவு

## செயல்பாடு

### சீரான உடல் நிலை

வயதுவந்த உயிரினத்தில், உயிரணு இறத்தல் மற்றும் பிரிதல் வாயிலாக உயிரணுக்களின் எண்ணிக்கை சீரான நிலையில் இருந்துவரும். உயிரணுக்கள் செயல்பிழை அல்லது நோயுற்றால் அதற்கு பதிலாக மற்றொரு உயிரணு பதிலீடு செய்யப்படும். உயிரணு இறக்கும் போது மற்றொரு உயிரணுவின் இனப்பெருக்கம் ஆரம்பித்திருக்க வேண்டும். இந்த அடக்குதல் இயக்கமுறை, சீரான உடல்நிலையில் முக்கியப் பங்கு வகிக்கிறது. வாழும் உயிரினங்கள் ஒரு குறிப்பிட்ட எல்லைக்குள் தங்களது உட்புற நிலைகளை பராமரித்துக்கொள்வதற்கு இந்த இயக்க முறை அவசியமாக உள்ளது. சில அறிவியல் அறிஞர்கள், ஹோமியோடைனமிக்ஸை மிகவும் துல்லியமான சொல்லாக பரிந்துரைத்தனர். இதற்கு தொடர்புடைய சொல்லான *அல்லோஸ்டாசிஸ்* என்பது உடலின் மூலமாக மிகவும் நெருக்கமான நிலையின் ஒரு சமநிலைத் தன்மையை பிரதிபளிக்கிறது.  
திசுவிலுள்ள உயிரணு பிளவின் விகிதம் (உயிரணு விருத்தியடைவதன் காரணமாக உயிரணுப் பிரிதல் ஏற்படுகிறது), உயிரணு இறப்பின் விகிதத்தின் மூலமாக சமநிலைபடுத்தப்படுகிறது. இந்நிலையின் போது உடல் சீரான நிலையை அடைகிறது. இந்த சமநிலைக்கு இடையூறு ஏற்பட்டால், பின்வரும் சாத்தியமான உயிருக்கு ஆபத்தான இரண்டு கோளாறுகளில் ஒன்று ஏற்படலாம்:  
- உயிரணுக்கள் இறப்பதை விட அதிக வேகமாக பிரிந்தால் கட்டிகள் உருவாகலாம்.
- உயிரணு இறப்பதை விட மெதுவாக பிரிந்தால், உயிரணு இழப்பை ஏற்படுத்தும்.  
சீரான உடல்நிலையில் எதிர்வினைகளின் ஒரு சிக்கலான தொடர் உள்ளடங்குகிறது. ஒரு உயிரினத்தினுள் தொடர்ந்து நடைபெறும் செயல்முறை, உயிரணு சைகைகளின் வெவ்வேறு வகைகளை ஏற்படுத்துகிறது. எந்த ஒரு செயல்குறைப்பாடும், நோயை ஏற்படுத்தலாம். எடுத்துக்காட்டாக, அறிகுறிக்காட்டும் வழியின் ஒழுங்கின்மையினால் பல வகையான புற்றுநோய்களை ஏற்படுத்துகிறது. திட்டமிடப்பட்ட உயிரணு இறப்பிற்கு எதிரான சைகையை தெரிவிக்கும் வழி, கணையம் சார்ந்த காளப்புற்று திசுக்களை செயல்படுத்த வைப்பதாக கண்டறியப்பட்டுள்ளது.
# உயிரணு தன்மடிவு

## செயல்பாடு

### உருவாகுதல்

திட்டமிடப்பட்ட உயிரணு இறப்பு, தாவர மற்றும் விலங்கு திசுக்கள் உருவாதலின் ஓர் தொகுப்பாக உள்ளது. ஓர் உறுப்பு அல்லது திசு உருவாவதற்கு முன்னதாக ஒரு குறிப்பிட்ட உயிரணுவில் நீடித்த பிரிதலும் வேறுபாடுகளும் ஏற்படும். இதன் விளைவாக வரும் தொகுபயன், அப்போப்டொசிஸ் மூலமாக சரியான வடிவத்தில் "கத்திரிக்கப்படுகின்றது". உயிரணு நசிவு, காயத்தின் காரணமாக உயிரணு இறப்பு ஏற்படுதல் போன்றவை போலல்லாமல், அப்போப்டொசிஸ், உயிரணு சுருங்கல் மற்றும் இனப்பெருக்கமடைதல் போன்றவற்றினால் ஏற்படுகிறது. இது போன்ற சுருங்கல் மற்றும் துண்டாகுதல், உயிரணுக்களை உயிரணு விழுங்கலாக செய்கின்றது. இதனுடைய பொருட்கள், சுற்றியுள்ள திசுவினுள், நீர்பகுப்பொருள் சார்ந்த நொதிகள் போன்ற சாத்தியமான தீங்கு விளைவிக்கக்கூடிய உயிரணு அக பொருட்கள் வெளியிடப்படாமலே திரும்பவும் பயன்படுத்தப்படுகிறது.  
கோழிக்குஞ்சின் மூலவுருக்களில் செய்யப்பட்ட ஆராய்ச்சி, குறிப்பிட்ட உயிரணுவின் இனப்பெருக்கம், குறிப்பிட்ட அப்போப்டொசிஸுடன் இணைந்து, முதுகெலும்பிகளில் திசுக்களை உருவாக்குகின்றன என்று அறிவுறுத்தியது. முதுகெலும்பியின் மூலவுறு உருவாதலின் போது, முதுகுத்தண்டு மற்றும் தரைத்தள தட்டு (நடுநிலையான குழாய் கட்டமைப்பு) கட்டமைப்பு என்று அழைக்கப்படுகிறது. இது சைகைகாட்டும் மூலக்கூறின் (ஷ்) ஓர் சரிவை சுரக்க செய்கிறது. இந்த சரிவு தான் மூலவுறு சார்ந்த நடுநிலை குழாயில் உருபடிமம் உருவாவதற்கு உயிரணுக்களை வழிநடத்துகிறது. உயிரணுக்கள் அதனுடைய மென் சவ்வில், ஒரு வாங்கியின் மூலமாக ஷ்ஷை பெறுதலை பேட்ச்டு1 (Ptc1) என்று அழைக்கப்படுகிறது. இது உயிரோடு இருந்து இனப்பெருக்கமடையும். ஷ் இல்லாத போது, இந்த Ptc1 வாங்கியின் (சவ்வினுள் உள்ள காபொட்சில்-முனையம்) ஏதாவது ஒரு முனை, அப்போப்டொசிஸ்-தயாரிக்கும் திரளத்தை வெளியாக்கும் செயலான காஸ்பேஸ்-3யினால் பிளவு ஏற்படுத்தப்படுகிறது.  
உருவாக்கத்தின் போது, அப்போப்டொசிஸிசை தூண்டுவதற்காக வெவ்வேறான திசுக்கள், வெவ்வேறான சைகைகளை பயன்படுத்துகின்றன மற்றும் அப்போப்டொசிஸ் மிகவும் கவனத்துடன் முறைப்படுத்தப்படுகின்றன. பறவைகளில், விரல் இடுக்குகளில் உள்ள திசுக்களில் அப்போப்டொசிஸை தூண்டுவதற்காக எலும்பு உருவத் தோற்றவியல் சார்ந்த புரதங்கள் (பிஎம்பி), சைகைகளில் பயன்படுத்தப்படுகின்றன. *பழப்பூச்சி* ஈக்களில், ஸ்டிராய்டு ஹார்மோன்கள் உயிரணு இறப்பை முறைப்படுத்துகின்றன. உருவாக்கம் சார்ந்த குறிப்புகளும் அப்போப்டொசிஸை தூண்டலாம். எடுத்துக்காட்டாக, குறைவான *டிஆர்ஏ-1* படியெடுத்தல் காரணி செயல்பாடு மூலமாக *சி. எலிகன்கள்* ஆண்களில் இரு பாலின உடலி குறிப்பிட்ட நரம்பணுக்களின் குறிப்பிட்ட பாலினத்தின் உயிரணு இறப்பு (*டிஆர்ஏ-1* , உயிரணு இறப்பை தடுக்க உதவுகிறது)
# உயிரணு தன்மடிவு

## செயல்பாடு

### வடிநீர் உயிரணு இடைவினைகள்

ஒரு மனித உடலில் உள்ள பி வடிநீர் உயிரணுக்களின் உருவாக்கம் மற்றும் டி (T) வடிநீர்ச் உயிரணுக்கள் ஒரு சிக்கலான செயல்முறையாகும். இது பலவகைப்பட்ட உயிரணுக்களின் மிகப்பெரிய கூட்டத்தை உருவாக்குகிறது. அதை தொடர்ந்து உடலுக்கு சாத்தியமான தீங்கு விளைவிக்ககூடியவைகளை அகற்றுகிறது. அப்போப்டொசிஸ் என்பது ஒரு இயங்குமுறையாகும். இது, உடலில் உள்ள பயனற்ற மற்றும் சாத்தியமான தீங்கை விளைவிக்கும் முதிர்ச்சியடையாத உயிரணுக்களை அகற்றுகிறது. T உயிரணுக்களில், பிழைப்புதிறன் சைகைகளின் விலகலின் மூலமாக அப்போப்டொசிஸ் ஆரம்பிக்கப்படுகிறது (கீழே உள்ள செயல்முறையை பார்க்கவும்).  
உயிரணு நச்சிய T உயிரணுக்கள் இலக்கிடப்பட்ட சவ்வில் உள்ள நுண்ணியத் துளைகளை திறப்பதன் மூலமாகவும் இயல்பான அப்போப்டொசிஸ் சார்ந்த வழியை மாற்றுவழி செய்யும் வேதிப்பொருட்களை வெளியிடுவதன் மூலமாகவும் அப்போப்டொசிஸை நேரடியாக தூண்டுகின்றன. சுரக்கும் பெர்ஃபோரினின் செயலினால் நுண்ணிய துளைகள் உருவாக்கப்படுகின்றன. துகள்களில் கிரான்சைம் பி உள்ளது. ஆஸ்பட்டேட் எச்சங்களை பிளவு செய்வதன் மூலமாக காஸ்பேஸ்களின் பலவகையை செரின் புரதநொதிப்பு செயல்படுத்த செய்கிறது.
# உயிரணு தன்மடிவு

## செயல்முறை

அப்போப்டொசிஸின் செயல்முறை, உயிரணு சைகைகளின் ஒரு வெவ்வேறான வரம்பின் மூலமாக கட்டுப்படுத்தப்படுகிறது. இது உயிரணு புறம்பு ரீதியாக (*வெளியார்ந்த தூண்டல்கள்* ) அல்லது உயிரணு அக ரீதியாகவும் (*உட்புற தூண்டல்கள்* ) ஆரம்பிக்கலாம். உயிரணு புறம்பு ரீதியான சைகைகளில், நச்சுகள், ஹார்மோன்கள், வளர்ச்சி காரணிகள், நைட்ரிக் ஆக்ஸைடு அல்லது சைட்டோகைன் ஆகியவை உள்ளடங்கும். இதனால், ப்ளாஸ்மா சவ்வை தாண்டி செல்லவேண்டும் அல்லது ஒரு பதிலளிப்பின் திறன்காக ஆற்றல் மாற வேண்டும். இந்த சைகைகள், நேர்மறையாகவோ (அதாவது, தூண்டல்) எதிர்மறையாகவோ (அதாவது அடக்குதல்) அப்போப்டொசிஸை பாதிக்கலாம். (சேர்த்தல் மற்றும் மூலக்கூறினால் அதற்கு பிறகு ஆரம்பிக்கும் அப்போப்டொசிஸை *நேர்மறையான தூண்டல்* என்று சொல்லலாம். ஒரு மூலக்கூறின் மூலமாக அப்போப்டொசிஸை நன்றாக அடக்குதல் அல்லது ஒடுக்குதலுக்கு *எதிர்மறையான தூண்டல்* என்று சொல்லலாம்.)  
ஒரு அழுத்தத்திற்கு பதிலளிக்கும் வகையில் ஒரு உயிரணு அக அப்போடொடிக் அறிகுறிக்காட்டலை ஆரம்பித்ததனால் உயிரணு தற்கொலை ஏற்படலாம். குளுக்கோகாட்டிகாய்டுகள் ஆகியவற்றின் மூலமாக அணுக்கரு வாங்கிகளின் கட்டமைப்பு உள்ளது. எடுத்துக்காட்டாக, சவ்விற்கு பாதிப்பு ஏற்படுவதனால், பாதிக்கப்பட்ட உயிரணுவின் மூலமாக உயிரணு அக அப்போப்டொடிக் சைகைகளின் வெளியீடு எல்லாவற்றாலும் தூண்டப்படலாம். பல ஏடிபி ரைபோஸ் பாலிமரேஸ் போன்ற உயிரணு சார்ந்த பொருட்களின் எண்ணிக்கை, அப்போப்டொசிஸை முறைப்படுத்தவும் கூட உதவலாம்.  
நொதிகளால் உயிரணு இறப்பு முறைகள் தொடங்கப்படுவதற்கு முன், அப்போப்டோடிக் குறியீடுகள், சீர்படுத்தும் புரதங்களை அப்போப்டொசிஸ் வழிகளை தொடங்கும் படி செய்ய வேண்டும். அப்போப்டொடிக் குறியீடுகளினால் உயிரணு இறப்பு ஏற்பட இந்த படி அனுமதிக்கிறது அல்லது உயிரணுக்கள் இறக்க வேண்டியதில்லை எனில், முறைகளை நிறுத்தவும் செய்கிறது. இதில் பல புரதங்கள் ஈடுபட்டிருந்தாலும் இரண்டு முக்கியமான சீர்படுத்தும் முறைகள் கண்டறியப்பட்டுள்ளன: மணியிழையங்களின் செயல்பாட்டை இலக்காக வைப்பது, அல்லது அப்போப்டொடிக் இயக்கங்களுக்கு அடாப்டர் புரதங்களின் வழியாக நேரடியாக அப்போப்டொடிக் குறியீடுகளை உடனடியாக வரச் செய்கிறது. மருந்துகளின் செயல்பாடு மூலமாக உயிரணுவுக்குள் இருக்கும் கால்சியம் அளவுகளை அதிகப்படுத்துதல் தொடக்கத்திற்கான மற்றொரு வெளிப்புற வழியாகக் கண்டறியப்பட்டுள்ளது. இதுவும் இணைக்கப்பட்ட புரதநொதிச்சத்து கால்பைன் மூலமாக அப்போப்டொசிஸை உருவாக்க முடியும்.
# உயிரணு தன்மடிவு

## செயல்முறை

### செயல்படுத்துதல்

அப்போப்டொஸிஸ் உருவாக்கக் கூடிய பல வழிகளும், குறியீடுகளும் உள்ளன ஆனால் உயிரணு இறப்பை ஏற்படுத்த ஒரே ஒரு இயக்க முறையே உள்ளது. ஒரு உயிரணு தூண்டுதலை பெற்ற பிறகு அது செயல்படுகின்ற புரதசத்து காஸ்பேஸ்கள் மூலமாக உயிரணு நுண்மங்களாக முறையான உடைதலுக்கு உள்ளாகிறது. அப்போப்டொசிஸ் அணுபவிக்கும் ஒரு உயிரணு ஒரு உருவியல் குணத்தை காட்டும்:  
1. காஸ்பேசஸால் புரத உயிரணு அட்டகம் உடைவதனால் உயிரணு சுருங்குதல் மற்றும் உருண்டையாதல் காணப்படுகிறது.
1. திசுப்பாய்மம் அடர்த்தியாகவும் மற்றும் நுண்மங்கள் இறுக்கமாக கட்டப்பட்டது போன்றும் தோன்றும்.
1. குரோமாட்டின் சுருங்குதலுக்கு உள்ளாகி உட்கரு உறைக்கு எதிராக சிறிய பட்டைகளாக ஆகிறது. இது அப்போப்டொசிஸின் முக்கிய அம்சமான பைக்னோசிஸ் என்ற முறையினால் நடக்கிறது.
1. அந்த உட்கரு உறை தொடர்ச்சியாக இல்லாமல் மற்றும் அதனுள் இருக்கும் டிஎன்ஏ காரியோரெக்சிஸ் என்று அழைக்கப்படும் முறை மூலம் சிதறுகின்றது. டிஎன்ஏ சிதறுவதன் காரணமாக உட்கரு பல தனித்தனியான *குரோமாடின் பொருட்களாக* அல்லது *உட்கருசார் பாகங்களாக* உடைகின்றது.
1. உயிரணு சவ்வில், கொப்புளங்கள் எனப்படும் ஒழுங்கல்லாத மொட்டுகள் காணப்படும்.
1. உயிரணுக்கள், *அப்போப்டொடிக் பொருட்கள்* எனப்படும் பல கொப்புளங்களாக உடைந்து பின் உயிரணுக்களால் விழுங்கப்படுகிறது.
அப்போப்டொசிஸ் வேகமாக முன்னேறும் மற்றும் அதன் பொருட்களும் வேகமாக அகற்றப்படுவதாலும், அதனை கண்டறிவதும், பார்ப்பதும் கடினமாகின்றது. காரியோரெக்சிஸின் போது, எண்டோந்யூக்லியேஸ் செயல்பாடுகள் சிறிய டிஎன்ஏ துகள்களை வழக்கமான அளவுடையதாக மாற்றுகிறது. மின் பகுப்பு முறைக்குப் பின் இவை அகார் ஜெல்லின் (கடல் கஞ்சி) மீது தனிப்பட்ட “ஏணிப்படி” போன்ற தோற்றத்தைத் தருகிறது. இந்த டிஎன்ஏவில் ஏணிப்படி தோற்றத்துக்காக செய்யப்படும் சோதனைகள் குருதி ஓட்டக்குறை அல்லது நச்சுத் தன்மையினால் ஏற்பட்ட உயிரணு இறப்பையும் அப்போப்டொசிஸையும் வேறுபடுத்திக் காட்டுகிறது.
# உயிரணு தன்மடிவு

## செயல்முறை

### இறந்த உயிரணுக்களை அகற்றுதல்

அருகில் இருக்கும் உயிரணு விழுங்கல் உயிரணுக்கள் இறந்த உயிரணுக்களை அகற்றுவதற்கு எஃபரோச்ய்டொசிஸ் என பெயரிடப்பட்டுள்ளது.
அப்போப்டொசிஸின் கடைசி படியை அனுபவிக்கும் இறக்கும் உயிரணுக்கள், ஃபாஸ்ஃபேடிடில்செரீன் போன்ற உயிரணு விழுங்கு மூலக்கூறுகளை உயிரணு மேற்பகுதியில் காட்டும். ஃபாஸ்ஃபேடிடில்செரீன் பொதுவாக பிளாஸ்மா ஜவ்வின் சைடோசோலிக் மேற்பகுதியில் காணப்படுகிறது, ஆனால் அப்போப்டொசிஸின் போது அது ஒரு கற்பனை புரதமான ஸ்க்ரேம்பலீஸ் என்பதன் மூலம் உயிரணு புறம்பு மேற்பகுதிக்கு மறு பகிர்வு செய்யப்படுகிறது. இரத்த விழுங்கணுக்கள் போன்ற சரியான வாங்கிகளைக் கொண்ட உயிரணுக்களைக் கொண்டு இந்த மூலக்கூறுகள் உயிரணு விழுங்குதலுக்காக உயிரணுவில் குறியீடு செய்கிறது. அடையாளம் கண்ட பின்னர் உயிரணு விழுங்கி அதன் உயிரணு சட்டகத்தை விழுங்கப்படுதலுக்காக உயிரணுக்களை மறுசீரமைப்பு செய்கிறது. உயிரணு விழுங்கிகளால் இறக்கும் உயிரணுக்களை அகற்றுதல் எந்த வித தீங்கும் பதிலளிப்பும் இல்லாமல் முறையாக நடைபெறும்.
# உயிரணு தன்மடிவு

## நோய் உணர்தல்

### குறைபாடுள்ள அப்போப்டொடிக் வழிகள்

பல வகையான அப்போப்டொடிக் வழிகள், இதுவரை சரியாக புரிந்து கொள்ள முடியாத பல வகையான வித்தியாசமான உயிரிரசாயன பொருட்களைக் கொண்டுள்ளது. ஹெச்460 உயிரணு கோடின் உயிரணுக்களில் *X-இணைத்த அப்போப்டோசிஸ் புரதத்தின் ஒடுக்கி* (XIAP) அதிகமாக வெளிப்படுத்தப்படுகிறது. எக்ஸ்ஐஏபி(XIAP)கள் கஸ்பாஸ்-9ன் பதப்படுத்தப்பட்ட வகையில் இணைந்து கொண்டு, அப்போப்டோடிக் வினை ஊக்கியான சைடோகுரோம் சியின் செயல்பாட்டை குறைக்கிறது. ஆகையால், இந்த அதிக வெளிப்பாடு அப்போப்டோடிக் உடனான இயக்கிகளின் அளவை குறைக்கிறது. இதன் விளைவாக, அப்பொப்டொடிக் எதிர் மற்றும் அப்போப்டொடிக் உடனான விளைப்பிகளின் சமநிலை முதலாவதற்கு பாதகமாக அமைகிறது மற்றும் பாதிக்கப்பட்ட உயிரணுக்கள், இறக்க வேண்டும் என்ற நிலையிலும் தொடர்ந்து அதைப் போன்ற உயிரணுக்களை உருவாக்கிக் கொண்டிருக்கும்.  
**பி53ன் சீர்படுத்தாமை**  
உயிரிரசாயன காரணிகளின் தொகுப்பினால் டிஎன்ஏ பாதிக்கப்படும் போது கட்டி-குறைக்கும் புரதமான பி53 பெருகத் தொடங்குகிறது. பி53 மரபணுவின் படியெடுத்தல் நடந்து மற்றும் அதன் விளைவாக *பி53* புரதத்தின் அளவு அதிகரித்து, புற்று நோய் உயிரணு அப்போப்டொசிஸ் அதிகமாகும் படி செய்யும் ஆல்ஃபா-இண்டர்ஃபெரான் மற்றும் பீட்டா-இண்டர்ஃபெரான் ஆகியவை இந்த வழியின் பாகத்தில் அடங்கும். பி53, உயிரணுக்கள் அவற்றைப் போன்றவற்றை உருவாக்காமல் தடுக்க உயிரணு சுழற்சியை ஜி1 அல்லது இண்டர்ஃபேஸில் நிறுத்தி, பழுது பார்ப்பதற்கு உயிரணுக்களுக்கு நேரம் கொடுக்கிறது. ஆயினும், உயிரணு பாதிப்பு மிக அதிகமாக இருந்து பழுது பார்க்கும் முயற்சி தோல்வி அடைந்தால் இது அப்போப்டொசிஸை உருவாக்கும். *பி53* மற்றும் இண்டர்ஃபெரான் மரபணுக்களின் சீரமைப்புக்கு ஏற்படும் எந்தவித தடையும் குறைபாடுள்ள அப்போப்டொசிஸ் மற்றும் கட்டிகள் உருவாகும் சாத்தியத்தை உருவாக்கும்.
# உயிரணு தன்மடிவு

## நோய் உணர்தல்

### ஹெச்ஐவி வளர்ச்சி அடைதல்

ஹ்யூமன் இம்யூனோடிஃபீஷியன்சி வைரஸ் எய்ட்ஸாக வளர்வது சிடி4+ டி-ஹெல்பர் நிணநீர்கலங்கள் குறைந்து, நோயெதிர்ப்பு மண்டலத்தின் ஆற்றல் குறைவதால் தான் ஏற்படுகிறது. இந்த டி-ஹெல்பர் உயிரணுக்கள் குறைவதற்கான ஒரு முக்கிய இயங்கு முறை, பல உயிரி ரசாயன வழிகளால் விளையும் அப்போப்டொசிஸ் ஆகும்:  
1. ஹெச்ஐவி நொதிகள் அப்போப்டொடிக் எதிர் *Bcl-2வை* செயலிழக்கச் செய்கிறது. இதனால் நேரடியாக உயிரணு இறப்பு ஏற்படாது, ஆனால் சரியான குறியீடு வரும் போது அப்போப்டொசிஸ் ஏற்பட உயிரணுக்களை தயார் செய்கிறது. இதே போல, இந்த நொதிகள் அப்போப்டொடிக் உடனான *புரோகாஸ்பேஸ் -8* ஐ செயல்படச் செய்து, நேரடியாக அப்போப்டொசிஸின் மணியழைய நிகழ்வுகளைத் தூண்டுகிறது.
1. பேஸ்-நடுநிலை அப்போப்டொசிஸை தூண்டக்கூடிய உயிரணு புரதங்களில் அளவுகளை ஹெச்ஐவி அதிகரிக்கலாம்.
1. உயிரணு சவ்வுகளில் உள்ள சிடி4 கிளைகோ புரதங்களின் குறியீட்டு அளவை ஹெச்ஐவி புரதங்கள் குறைக்கிறது.
1. உயிரணு வெளித்திரவத்தில் காணப்படும் வெளியேற்றப்பட்ட கிருமி துகள்கள் மற்றும் புரதங்கள் அருகில் உள்ள “பார்வையாளரான” டி ஹெல்பர் உயிரணுக்களில் அப்போப்டொசிஸை தூண்டக்கூடிய வகையில் இருக்கும்.
1. அப்போப்டோசிஸிற்காக உயிரணுக்கள் குறியிடப்படுவதை செய்யும் மூலக்கூறுகள் உருவாவதை ஹெச்ஐவி குறைக்கிறது. இதனால் கிருமிக்கு, அதைப் போன்ற கிருமிகளை உருவாக்கவும் தொடர்ந்து அப்போப்டோடிக் பொருட்களை வெளியேற்றவும் மற்றும் முதிர்ந்த நச்சுயிரிகளை சுற்றுப்புறத்தில் வெளியேற்றவும் நேரம் கிடைக்கிறது.
1. உயிரணு நச்சிய டி-உயிரணுக்களிடமிருந்து பாதிக்கப்பட்ட சிடி4 உயிரணுக்கள் இறப்பு குறிகளைப் பெறலாம்.  
கிருமி தொற்றின் நேரடி விளைவாகவும் உயிரணுக்கள் இறக்கலாம்.
# உயிரணு தன்மடிவு

## நோய் உணர்தல்

### கிருமி தொற்று

பாதிக்கப்பட்ட உயிரணுக்களில், நுண்ணியிர் கிருமிகள் பல வகையான இயங்கு முறைகளினால் அப்போப்டொசிஸைத் தூண்டலாம்:  
- வாங்கி இணைதல்.
- கினேஸ் ஆர் புரதத்தை (பிகேஆர்(PKR)) செயலூக்குவித்தல்.
- பி53 உடன் இடைவினை.
- பாதிக்கப்பட்ட உயிரணுக்களின் மேற்பரப்பில் எம்ஹெச்சி புரதங்களோடு இணைந்த நுண்ணுயிர் கிருமி புரதங்கள் இருந்து, நோயெதிர்ப்பி மண்டலத்தின் (இயற்கையான அழிப்பான் மற்றும் உயிரணு நச்சிய T உயிரணுக்கள் போன்றவை) உயிரணுக்களால் அடையாளம் கண்டுகொள்ளப்படுபவையாக இருந்தால் அது பாதிக்கப்பட்ட உயிரணுவை அப்போப்டொசிஸ் அனுபவிக்கத் தூண்டும்.
பல நுண்ணுயிர் கிருமிகள் அப்போப்டொசிஸ் தடுக்கக் கூடிய வகையில் புரதங்களுக்கு குறியீடு இடும். பல நுண்ணுயிர் கிருமிகள் Bcl-2வின் நுண்ணுயிர் ஒத்தமைப்புகளை குறியீடு செய்யும். அப்போப்டோசிஸ் செயலூக்குதலுக்கு தேவையான அப்போப்டொடிக் உடனான புரதங்களான பிஏஎக்ஸ் மற்றும் பிஏகே ஆகியவற்றை இந்த ஒத்தமைப்புகள் தடுக்கும். நுண்ணுயிர் கிருமி Bcl-2 புரதங்களின் உதாரணங்களில் அடங்குபவை எப்ஸ்டீன்-பார் நுண்ணுயிர் கிருமி பிஹெச்ஆர்எஃப்1 புரதம் மற்றும் அடீனோவைரஸ் ஈ1பி 19கே புரதம். சில நுண்ணுயிர் கிருமிகள் காஸ்பாஸ் ஒடுக்கிகளை வெளிப்படுத்தி, காஸ்பாஸ் செயல்பாடுகளை தடுக்கிறது. மாட்டம்மை நுண்ணுயிர் கிருமிகளின் CrmA புரதம் ஒரு உதாரணம். ஆனால், பல வகையான நுண்ணுயிர் கிருமிகள் டிஎன்எஃப் மற்றும் எஃப்ஏஎஸ் ஆகியவற்றின் தாக்கங்களை தடுக்கும். உதாரணமாக, சத்துமபுத்து நுண்ணுயிர் கிருமிகளின் எம்-டி2 புரதங்கள் டிஎன்எஃப் உடன் இணைந்து அதை டிஎன்எஃப் வாங்கியோடு இணைவதையும், பதிலளிப்பை ஏற்படுத்தவும் தடை செய்கிறது. மேலும், பல நுண்ணுயிர் கிருமிகள், பி53 உடன் இணையக் கூடிய பி53 ஒடுக்கிகளை வெளிப்படுத்தி அதன் படியெடுத்தல் தூண்டுதல் செயல்பாட்டை தடுக்கும். இதன் தொடர்ச்சியாக, அப்போப்டொடிக் உடனான புரதங்களின் வெளிப்பாட்டை தூண்ட முடியாத காரணத்தினால் பி53யால் அப்போப்டொசிஸை தூண்ட முடியாது. அடீனோநுண்ணுயிரியான ஈ1பி-55கே புரதம் மற்றும் ஈரல் அழற்சி பி(B) நுண்ணுயிர் கிருமி ஹெச்பிஎக்ஸ்(HBx) புரதம் ஆகியவை இது போன்ற செயல்பாட்டை புரியும் நுண்ணுயிர் கிருமி புரதங்களுக்கான உதாரணங்களாகும்.  
ஆர்வத்தை தூண்டக் கூடியது என்னவெனில், குறிப்பாக தொற்றின் கடைசி கட்டத்தில் நுண்ணுயிர் கிருமிகள் அப்போப்டொசிஸ் பாதிக்கப்படாத வகையில் இருப்பது. இறக்கும் உயிரணுவின் மேற்பரப்பில் இருந்து எடுக்கப்படும் *அப்போப்டொடிக் பொருட்களில்* அவை சேர்க்கப்படக் கூடும் மற்றும் அவை உயிரணு விழுங்கிகளால் விழுங்கப்படுவதால் பதிலளிப்பு தொடங்கப்படுவதை தடுக்கிறது. இது நுண்ணுயிர் கிருமி பரவுதற்கு உதவுகிறது.  
காஸ்பேஸ் இல்லாத அப்போப்டொசிஸ்  
பல நச்சுத் தன்மை குறித்த ஆய்வுகளில் ஒரு வெளிப்புற வழி குறிக்கப்பட்டுள்ளது. இதன் மூலம், மருந்துகளின் செயல்பாட்டினால் உயிரணுக்களுக்குள் ஏற்படும் கால்சியம் அளவு அதிகரிப்பது கூட அப்போப்டொசிஸை ஒரு கால்சியம் இனைந்த நொதிச்சத்து கால்பைன் மூலம் உருவாக்கலாம் என காட்டுகிறது.
# கரண் ஜோஹர்

**கரண் யாஷ் ஜோஹர்** (பிறப்பு ராகுல் குமார் ஜோஹர்) (25 மே 1972) என்று குறிப்பிடப்படும் இவர் ஒரு இந்திய இயக்குநரும், திரைப்படத் தயாரிப்பாளரும் மற்றும் தொலைக்காட்சி ஆளுமையும் ஆவார். இவர் முதன்மையாக பாலிவுட் படங்களில் பணியாற்றுகிறார். இவர் தனது தர்மா புரொடக்ஷன்ஸ் நிறுவனத்தின் கீழ் பல வெற்றிகரமான நடிகர்கள் மற்றும் திரைப்படத் தயாரிப்பாளர்களை அறிமுகம் செய்ததன் மூலம் அவர்களின் திரையுலக வாழ்க்கையைத் மாற்றியுள்ளார். இரண்டு தேசிய திரைப்பட விருதுகள் மற்றும் ஏழு பிலிம்பேர் விருதுகள் உட்பட பல விருதுகளைப் பெற்ற இவர், 2020 ஆம் ஆண்டில் இந்திய அரசால் பத்மசிறீ விருது வழங்கி கௌரவிக்கப்பட்டார்.  
தயாரிப்பாளர் யஷ் ஜோஹரின் மகனான, இவர் குச் குச் ஹோத்தா ஹை (1998) என்ற நகைச்சுவை-நாடகத் திரைப்படம் மூலம் இயக்குநராக அறிமுகமானார். இது இவருக்கு முழுமையான பொழுதுபோக்கு வழங்கும் சிறந்த பிரபலமான திரைப்படத்திற்கான தேசிய திரைப்பட விருதையும் , சிறந்த இயக்குனருக்கான பிலிம்பேர் விருதையும், சிறந்த திரைக்கதைக்காக பிலிம்பேர் விருதையும் பெற்றுத்தந்தது . இவரது அடுத்த படங்களான, கபி குஷி கபி கம் (2001) மற்றும் கபி அல்விதா நா கெஹ்னா (2006), போன்றாவை விமர்சன ரீதியாகவும் வணிக ரீதியாகவும் வெற்றி பெற்றன. இவரது சமூக நாடகமான மை நேம் இஸ் கான் (2010) இவருக்கு சிறந்த இயக்குனருக்கான இரண்டாவது பிலிம்பேர் விருதைப் பெற்றுத்தந்தது. இவர் அதிரடித் திரைப்படங்களான ராசி (2018) மற்றும் ஷெர்ஷா (2021) ஆகிய படங்களைத் தயாரித்தார். இவை இரண்டும் இவருக்கு சிறந்த படத்திற்கான பிலிம்பேர் விருதை வென்றன. தர்மா புரொடக்சன்ஸ் பதாகையின் கீழ் இவர் தயாரித்த மற்ற படங்களோடு சேர்ந்து, பாலிவுட் படங்களில் முன்னணி இயக்குநர்-தயாரிப்பாளர்களில் ஒருவராக இவரை நிலைநிறுத்தியது. காதலர்கள் நிகழ்ச்சியான *வாட் தி லவ்!*, வானொலி நிகழ்ச்சியான *காலிங் கரண்*, போட்டி நிகழ்ச்சிகளான *ஜலக் திக்லா ஜா*, *இந்தியாஸ் காட் டேலண்ட்*, *இந்தியாஸ் நெக்ஸ்ட் சூப்பர் ஸ்டார்ஸ்* ஆகியவற்றில் நடுவராகத் தோன்றினார்.
# கரண் ஜோஹர்

## ஆரம்பகால வாழ்க்கை

ஜோஹர் 25 மே 1972 இல் இந்தியாவின் மும்பையில் திரைப்பட தயாரிப்பாளரும் தர்மா புரொடக்சன்ஸ் நிறுவனருமான யாஷ் ஜோஹர், ஹிரூ ஜோஹர் தம்பதியருக்கு ஆகியோருக்குப் பிறந்தார். தனது தந்தையின் பக்கத்திலிருந்து பஞ்சாபி இந்து வம்சாவளியையும், தாயின் பக்கத்திலிருந்து சிந்தி இந்து வம்சாவளியையும் கொண்டவர். இவர், மும்பையின் கிரீன்லான்ஸ் உயர்நிலைப் பள்ளியிலும், பிறகு, எச்.ஆர். பொருளாதாரக் கல்லூரியிலும் பயின்றார்.
# கரண் ஜோஹர்

## சொந்த வாழ்க்கை

பிப்ரவரி 2017 இல், ஜோஹர் வாடகைத் தாய் மூலம் இரட்டைக் குழந்தைகளுக்கு (ஒரு ஆண் மற்றும் ஒரு பெண்) தந்தையானார். மும்பையில் உள்ள மஸ்ரானி மருத்துவமனையில் இரட்டைக் குழந்தைகள் பிறந்தன. ஜோஹர் தனது மகனுக்கு யஷ் என்று தனது தந்தையின் பெயரை வைத்தார், மேலும் தனது மகளுக்கு ரூஹி தனது தாயின் பெயரை ஹிரூ என்று திருப்பி வைப்பதன் மூலம் பெயரிட்டார்.
# கரண் ஜோஹர்

## தொழில் வாழ்க்கை

ஜோஹர் 1989 தூர்தர்ஷனின் *இந்திரதனுஷ்* என்ற தொடரில் ஸ்ரீகாந்த் என்ற கதாபாத்திரத்தில் நடித்தபோது, ஒரு நடிகராக பொழுதுபோக்கு துறையில் தனது வாழ்க்கையைத் தொடங்கினார். சிறுவயதில், இந்திய வணிகத் திரைப்படங்களில்ஈர்க்கப்பட்டார். ராஜ் கபூர், யஷ் சோப்ரா மற்றும் சூரஜ் ஆர். பர்ஜாத்யா ஆகியோரை தனது உத்வேகங்களாகக் குறிப்பிடுகிறார். சிறிது காலத்திற்கு, எண் சோதிடத்தைப் பின்பற்றி, திரைப்படத் தலைப்புகளை உருவாக்கினார். அதில் முதல் வார்த்தை மற்றும் தலைப்பில் உள்ள பல எழுத்துக்கள் ஆங்கில K என்ற எழுத்தில் தொடங்கின. 2006 ஆம் ஆண்டு வெளியான எண் கணிதத்தால் விமர்சிக்கப்பட்ட லகே ரஹோ முன்னா பாய் திரைப்படத்தையடுத்து, இந்த நடைமுறையை நிறுத்த முடிவு செய்தார்.
# கரண் ஜோஹர்

## திரைப்பட வாழ்க்கை

இந்தித் திரையுலகில் ஒரு முக்கிய அடையாளமாக கருதப்படும் தனது உறவினர் ஆதித்யா சோப்ராவின் தில்வாலே துல்ஹானியா லே ஜாயங்கே (1995) திரைப்படத்தின் மூலம் உதவி இயக்குநராக திரைப்படத்துறையில் நுழைந்தார். இத்திரைப்படம் எட்டு ஃபிலிம்பேர் விருதுகளை வென்றது. இவ்விருதுகளில் சிறந்த திரைப்படம், சிறந்த இயக்குநர் மற்றும் அனைத்து முக்கிய மற்றும் துணைப்பாத்திரங்களுக்கான அனைத்து நான்கு சிறந்த நடிகர் விருதுகளும் இதில் அடங்கும். இவரின் 2005 திரைப்படமான *கல்* , சோஹம் ஷாவால் இயக்கப்பட்டது. இவர் ஜோஹரின் *கபி குஷி கபி ஹம்* என்ற படத்தில் உதவி இயக்குநராக பணிபுரிந்தார். 2005 ஆம் ஆண்டு மே மாதம் இயக்குவதில் இருந்து நான்கு ஆண்டு இடைவெளி எடுத்துக்கொண்ட பிறகு ஜோஹர் தனது மூன்றாவது திரைப்படத்தில் இயக்குநராகவும் நான்காவது திரைப்படத்தில் எழுத்தாளராகவும் பணிபுரியத் தொடங்கினார். *கபி அல்விதா நா கெஹனா*, (*நெவர் சே குட்பை* ) என்ற திரைப்படம் அனைத்து காலத்திலும் உலகளவில் அதிக வருவாயைப் பெற்றத் திரைப்படமாக அமைந்தது.
# கரண் ஜோஹர்

## திரைப்பட வாழ்க்கை

### தொலைக்காட்சி

ஸ்டார் வேர்ல்டில் ஒளிபரப்பப்பட்ட *காஃபி வித் கரண்* என்ற தொலைக்காட்சி உரையாடல் நிகழ்ச்சியையும் ஜோஹர் தொகுத்து வழங்கினார். இதில் பாலிவுட் மற்றும் இந்தியாவின் புகழ்வாய்ந்த பிரபலங்களை இவர் நேர்காணல்கள் இடுவார்.இந்நிகழ்ச்சியின் முதல் பருவம் 2004 ஆம் ஆண்டு தொடங்கி 2006 ஆம் ஆண்டு முடிவுற்றது. இதன் இரண்டாவது பருவத்தின் ஒளிபரப்பு 2007 ஆம் ஆண்டு பிப்ரவரி மாதம் தொடங்கி ஆகஸ்ட்டில் முடிவுற்றது.
# கரண் ஜோஹர்

## திரைப்பட வாழ்க்கை

### விருதுகள்

- 2007 ஆம் ஆண்டு ஜெனிவா-உலகப் பொருளாதார மன்றம் 2006 மூலமாக 250 "உலகளாவிய இளம் தலைவர்"களில் ஜோஹரும் ஒருவராகத் தேர்தெடுக்கப்பட்டார்.]
- 30 செப்டம்பர் 2006 அன்று போலந்தின் வர்சாவில் நடந்த *மிஸ் வேர்ல்ட்* போட்டியின் நடுவர் குழுவில் பங்கேற்ற முதல் இந்தியத் திரைப்படத் தயாரிப்பாளராக இருந்தார்.
# கரண் ஜோஹர்

## திரைப்பட வாழ்க்கை

### நடிகராக

- *தில்வாலே துல்ஹர்னியா லே ஜெயங்கே* (1995)
- *மேய்ன் ஹூன் நா* (2004) - கேமியோ [javascript:void(0); மேய்ன் ஹூன் நா]
- *ஹோம் டெலிவரி: ஆப்கோ... கர் தக்* (2005) - அவராகவே
- *அலக்* (2006) - (அவராகவே/*சப்செ அலக்* என்ற பாடலில் குரல் கொடுத்தார்
- *சலாம்-இ-இஷ்க்* (2007) - (அவராகவே/குரல்)
- *ஓம் ஷாந்தி ஓம்* (2007) - (அவராகவே கேமியோ)
- *C Kகம்பெனி* (2008) - (விளையாட்டு நிகழ்ச்சி தொகுப்பாளராக கேமியோ)
- *ஃபேஷன்* (2008) - (அவராகவே கேமியோ)
- *லக் பை சான்ஸ்* (2009) - (அவராகவே கேமியோ)
# கரண் ஜோஹர்

## திரைப்பட வாழ்க்கை

### இயக்குநராக

- குச் குச் ஹோதா ஹை (1998)
- *கபி குஷி கபி கம்* (2001)
- கபி அல்விதா நா கெஹனா (2006)
- *மை நேம் இஸ் கான்* (2010)
# கரண் ஜோஹர்

## திரைப்பட வாழ்க்கை

### தயாரிப்பாளராக

- *டூப்ளிகேட்* (1998) (இணைத்தயாரிப்பாளர்)
- *கல் ஹோ நா ஹோ* (2003)
- *கல்* (2005) (இணைத்தயாரிப்பாளர்)
- *தோஸ்தானா* (2008)
- *வேக் அப் சித்* (2009)
- *குர்பான்* (2009)
- *குச்சி குச்சி ஹோதா ஹெய்ன்* (2010)
- *மை நேம் இஸ் கான்* (2010)
# கரண் ஜோஹர்

## திரைப்பட வாழ்க்கை

### எழுத்தாளர்/கதை/திரைக்கதை

- குச் குச் ஹோதா ஹை (1998)
- *கபி குஷி கபி கம்* (2001)
- *கல் ஹோ நா ஹோ* (2003)
- கபி அல்விதா நா கெஹனா (2006)
- *குச்சி குச்சி ஹோதா ஹெய்ன்* (2010)
- *மை நேம் இஸ் கான்* (2010)
# கரண் ஜோஹர்

## விருதுகள்

### ஃபிலிம்பேர் விருதுகள்

- 1999: சிறந்த இயக்குநர் மற்றும் சிறந்த திரைக்கதை - *குச் குச் ஹோதா ஹை*
- 2002: சிறந்த உரையாடல் - *கபி குஷி கபி கம்*
# கரண் ஜோஹர்

## விருதுகள்

### IIFA

- 2001: சிறந்த ஆடை வடிவமைப்பாளர் - *மொகபத்தீன்*
- 2002: சிறந்த உரையாடல் - *கபி குஷி கபி கம்*
# கரண் ஜோஹர்

## விருதுகள்

### ஸ்டார் ஸ்கிரீன் விருதுகள்

- 1999: சிறந்த இயக்குநர் - *குச் குச் ஹோதா ஹை*
- 2004: சிறந்த திரைக்கதை - *கல் ஹோ நா ஹோ*
# ஹன்சிகா மோட்வானி

**ஹன்சிகா மோட்வானி** (, பிறப்பு: ஆகத்து 9, 1991) ஓர் இந்திய நடிகையும் முன்னாள் குழந்தை நடிகையும் ஆவார். முதன்மையாக தமிழ், தெலுங்கு திரைப்படங்களில் தோன்றும் இவர் சில இந்தி, கன்னடத் திரைப்படங்களிலும் தோன்றுகிறார்.
# ஹன்சிகா மோட்வானி

## சொந்த வாழ்க்கை

இவர் இந்தியாவில் மங்களூரில் பிறந்தார். இவரது தந்தை பிரதீப் மோட்வானி தொழிலதிபரும், தாயார் மோனா மோட்வானி தோல்நோய் நிபுணரும் ஆவர். ஹன்சிகாவின் தாய்மொழி சிந்தியாக இருந்த போதும் தெலுங்கு, மராத்தி, பெங்காலி, ஆங்கிலம், இந்தி, துளு, தமிழ் ஆகிய மொழிகளை சரளமாகப் பேசுவார். மும்பையில் போடார் பன்னாட்டுப் பள்ளியில் கல்வி பயின்றார்.
# ஹன்சிகா மோட்வானி

## தொழில் வாழ்க்கை

ஷக்கலக்கா பூம் பூம் என்றழைக்கப்பட்ட தொடரின் மூலம் ஹன்சிகா அவரது தொலைக்காட்சிப் பயணத்தைத் தொடங்கினார் (இது சஞ்சு என்ற பையனைப் பற்றியும் அவனது மந்திரப் பென்சிலைப் பற்றியதுமான கதையாகும்). அதே நேரத்தில் *தேஸ் மெய்ன் நிக்லா ஹோகா சானத்* என்ற இந்தியத் தொடரில் குழந்தை நட்சத்திரமாக ஹன்சிகா நடித்தார். இதற்காக ஸ்டார் பரிவார் விருதுகளில் விருப்பமான குழந்தை விருதை அவர் பெற்றார். *கோய் மில் கயா* திரைப்படத்தில் வரும் குழந்தைகளில் ஒருவராகவும் நடித்திருந்தார்.  
ஹன்சிகா, பூரி ஜெகனாத்தின் தெலுங்குத் திரைப்படம் *தேசமுதுரு*வில் அல்லு அர்சுனுக்கு ஜோடியாக நடித்து கதாநாயகியாக முதன்முதலில் அறிமுகமானார். இது குற்றப் பத்திரிகை நிருபர் ஒருவர் ஒரு சன்யாசியின் மேல் காதல் கொள்வதைப் பற்றிய திரைப்படமாகும். இதில் சன்யாசியாக ஹன்சிகா நடித்திருந்தார்.  
பாலிவுட்டில் ஒரு முக்கிய நடிகையாக *ஆப் கா சரூர் - த ரியல் லவ் ஸ்டோரி* யில் இமேஷ் ரெஷிமியாவுடன் ஹன்சிகா அவரது முதல் தொடக்கத்தைத் தந்தார். இதில் இமேஷ் ரெஷிமியாவின் காதலி ரியாவாக பாத்திரம் ஏற்றிருந்தார். 29 ஜூன் 2007 அன்று இத்திரைப்படம் வெளியானது, இத்திரைப்படம் இடைப்பட்ட வெற்றியைக் கொடுத்தது. இதன் பின்னர் *ஹீ: த ஒன்லி ஒன்* எனத் தலைப்பிடப்பட்ட இந்தித் திரைப்படத்தில் அவரது குடும்பத்திற்காகப் பழிவாங்கும் தயக்கமற்ற ஒரு கொலைகாரி பாத்திரத்தில் நடிக்க கையொப்பமிட்டிருந்தார், இப்படம் இடைநடுவில் கைவிடப்பட்டது.  
புனித் ராஜ்குமாருடன் பிந்தாஸ் எனும் கன்னடத் திரைப்படத்தில் நடித்தார். இத்திரைப்படம் 15 பிப்ரவரி 2008 அன்று வெளியானது, இது ஹன்சிகா இதுவரை நடித்த ஒரேயொரு கன்னடத் திரைப்படமாக இருக்கிறது. 2008 ஆம் ஆண்டு மே மாதம் வெளியான காண்ட்ரி திரைப்படத்தில் அவர் ஜூனியர் என்டிஆர் உடன் இணைந்து நடித்தார். இத்திரைப்படம் மிதமான வெற்றியைப் பெற்றது. மேலும் மஸ்கா எனும் தெலுங்குத் திரைப்படத்தில் ராமுடன் ஒரு முக்கியப் பாத்திரத்தில் நடித்தார்.  
நடிகர் தனுஷ் உடன் மாப்பிள்ளை திரைப்படத்தில் நடித்ததன் மூலம் தமிழில் அறிமுகமானார். பின்னர் எங்கேயும் காதல், வேலாயுதம், ஒரு கல் ஒரு கண்ணாடி போன்ற தமிழ்த் திரைப்படங்களிலும் நடித்திருக்கிறார்.
# ஹன்சிகா மோட்வானி

## திரைப்பட விவரங்கள்

| திரைப்படம் |  |  |  |  |
| --- | --- | --- | --- | --- |
| 2003 | *எஸ்கேப் ஃப்ரம் தாலிபான்* | கன்சா | இந்தி | குழந்தை நட்சத்திரம் |
| 2003 | *ஹவா* | சஞ்சனாவின் மகள் | இந்தி | குழந்தை நட்சத்திரம் |
| 2003 | *கோயி...மில் கயா* | பிரியா சிக்ஸ் | இந்தி | குழந்தை நட்சத்திரம் |
| 2003 | *ஆப்ரா கா டாப்ரா* | பிங்கி | இந்தி | குழந்தை நட்சத்திரம் |
| 2004 | *ஜாகோ* | சுருதி | இந்தி | குழந்தை நட்சத்திரம் |
| 2004 | *ஹம் கோன் ஹே* | சாரா வில்லியம்ஸ் | இந்தி | குழந்தை நட்சத்திரம் |
| 2007 | *தேசமுதுரு* | வைசாலி | தெலுங்கு | **வெற்றியாளர்** , ஃபிலிம்பேரின் சிறந்த அறிமுக நாயகி (தெற்கு) |
| 2007 | *ஆப் கா சரூர்* | ரியா | இந்தி | பரிந்துரைக்கப்பட்டார், ஃபிலிம்பேரின் சிறந்த அறிமுக நாயகி விருது |
| 2008 | *பிந்தாஸ்* | பிரீத்தி | கன்னடம் |  |
| 2008 | *கந்திரி* | வரலக்ஷ்மி | தெலுங்கு |  |
| 2008 | *மனி ஹே தோ ஹனி ஹே* | ஆஷிமா கபூர் | இந்தி |  |
| 2009 | *மஸ்கா* | மீனு | தெலுங்கு |  |
| 2009 | *பில்லா* | பிரியா | தெலுங்கு | கௌரவத் தோற்றம் |
| 2009 | *ஜெயீபவா* | அஞ்சலி நரசிம்கா | தெலுங்கு |  |
| 2010 | *சீதாராமுல கல்யாணம்* | நந்தினி | தெலுங்கு |  |
| 2011 | *வேலாயுதம்* | வைதேகி | தமிழ் |  |
| 2011 | *மாப்பிள்ளை* | காயத்ரி | தமிழ் |  |
| 2011 | *எங்கேயும் காதல்* | கயல்விழி | தமிழ் |  |
| 2011 | *ஓ மை பிரண்ட்* | ரிடு | தெலுங்கு |  |
| 2012 | *ஒரு கல் ஒரு கண்ணாடி* | மீரா | தமிழ் |  |
| 2012 | *தேனிகைனா ரெடி* | ஷர்மிலா | தெலுங்கு |  |
| 2013 | *சேட்டை* | மதுமிதா | தமிழ் |  |
| 2013 | *வேட்டை மன்னன்* | தமிழ் | படப்பிடிப்பில் |  |
| 2013 | *சிங்கம் 2* | சத்யா | தமிழ் |  |
| 2013 | *பிரியாணி* | பிரியங்கா | தமிழ் |  |
| 2013 | *தீயா வேலை செய்யணும் குமாரு* | சஞ்சனா | தமிழ் |  |
| 2014 | *மான் கராத்தே* | யாழினி | தமிழ் |  |
| 2014 | *அரண்மனை* | செல்வி | தமிழ் |  |
| 2015 | *ஆம்பள* | மாயா | தமிழ் |  |
| 2015 | *ரோமியோ ஜூலியட்* | ஐஸ்வர்யா | தமிழ் |  |
| 2015 | *வாலு* | பிரியா மகாலட்சுமி | தமிழ் |  |
| 2015 | *அரண்மனை 2* | மாயா | தமிழ் |  |
| 2015 | *புலி* | மந்தாகினி | தமிழ் |  |
| 2015 | *இஞ்சி இடுப்பழகி* | அவரே | தமிழ் |  |
| 2015 | *சைஸ் சீரோ* | அவரே | தெலுங்கு |  |
| 2016 | *போக்கிரி ராஜா* | சுனிதா | தமிழ் |  |
| 2016 | *உயிரே உயிரே* | பிரியா | தமிழ் |  |
| 2016 | *மனிதன்* | பிரியா | தமிழ் |  |
| 2016 | *போகன்* | மகாலட்சுமி | தமிழ் |  |
| 2018 | *துப்பாக்கி முனை* | மைதிலி | தமிழ் |  |
| 2019 | *100* | மேகா | தமிழ் |  |  
| தொலைக்காட்சி |  |  |  |  |
| --- | --- | --- | --- | --- |
| 2003 | *கியான்கி சாஸ் பி கபி பாகு தி* | பாவ்ரி விரானி | இந்தி |  |
| 2003 | *தேஸ் மெய்ன் நிக்கிலா ஹோகா சந்த்* | டினா | இந்தி |  |
| 2003 | *கரிஷ்மா கா கரிஷ்மா* | இந்தி |  |  |
| 2003 | *ஷாகலகா பூம் பூம்* | கருணா | இந்தி |  |
| 2004 | *ஹம் 2 ஹெயின் நா* | கரீனா / கோல் | இந்தி |  |
| 2004 | *சிராஸ்* | ஹனி | இந்தி | } |
# மேகன் ஃபாக்சு

**மேகன் டெனிசு ஃபாக்சு** (Megan Denise Fox) (மே 16, 1986) ஓர் அமெரிக்க நடிகை. அவர் 2001வது ஆண்டு தொலைக்காட்சியிலும், திரைப்படங்களிலும் பல சில்லறை வேடங்களுடன் தமது நடிப்புத் தொழிலைத் துவங்கினார். பிறகு *ஓப் அண்ட் ஃபெய்த்* என்னும் நிகழ்ச்சியில் திரும்பத் திரும்ப வரும் ஒரு கதாபாத்திரத்தை ஏற்று நடித்தார். 2004வது ஆண்டு, *கன்பெசன்சு ஆஃப் எ டீனேஜ் டிராமா க்வீன்* என்னும் திரைப்படத்தில் ஒரு கதாபாத்திரம் ஏற்று நடித்ததுடன் தனது திரை வாழ்க்கையைத் துவங்கினார். 2007வது வருடம், அவர் *டிரான்ஸ்ஃபார்மர்ஸ்* என்னும் மாபெரும் வெற்றித் திரைப்படத்தில் சியா லாபிவௌஃப் கதாபாத்திரத்தின் காதலியாக மிக்கேலா பேன்சு என்னும் வேடம் அளிக்கப் பெற்றார். இது அவருக்கு ஒரு கட்டுடைத்த வெற்றிக் கதாபாத்திரமாக அமைந்து பல டீன் சாய்ஸ் விருதுகளுக்காகப் பரிந்துரைக்கப்பட்டார். 2009வது வருடம் *டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன்* திரைப்படத்தில், ஃபாக்சு தமது வேடத்தை மீண்டும் ஏற்று நடித்தார். 2009வது வருடத்தின் பிற்பகுதியில், *செனிபர்சு பாடி* என்னும் திரைப்படத்தில் முதன்மையான கதாபாத்திரத்தில் நடித்தார்.  
2007, 2008 மற்றும் 2009 ஆகிய வருடங்களில் *மாக்சிம்* பத்திரிகையின் வருடாந்திர கவர்ச்சியான 100 பேர் பட்டியலில் இவர் முறையே #18, #16, மற்றும் #2-ம் இடங்களைப் பெற்றார்; 2008வது வருடம், *எஃப் எச் எம்* வாசகர்கள் இவருக்கு "உலகிலேயே மிகுந்த பாலியல் கவர்ச்சி கொண்ட பெண்" என்று வாக்களித்தனர்.
2008-வது வருடம் மூவிஃபோன் பத்திரிகையின், "25 வயதுக்கு உட்பட்ட 25 கவர்ச்சி மிகு நடிகர்கள்" பட்டியலில் முதலாம் இடத்தை அடைந்தார். 2004 வது வருடம், ஃபாக்சு *பெவர்லி ஹில்ஸ் 90210* புகழ் *பிரையன் ஆசுடின் கீரின்* என்னும் நடிகரை *ஓப் அண்ட் ஃபெய்த்* படப்பிடிப்புத் தளத்தில் சந்தித்ததாகக் கூறப்பட்டது முதல், அவருடன் ஒன்றாகச் சுற்றத் துவங்கினார். அதிலிருந்து, இவர்கள் இருவருக்கும் தொடர்வதும் முறிவதுமான ஓர் உறவு இருந்து வருகிறது.
# ஜெயப்பிரதா

**ஜெயப்பிரதா நகதா** (*Jaya Prada Nahata;* **,** பிறப்பு: **லலிதா இராணி ராவ்**; 3 ஏப்ரல் 1962) என்பவர் ஓர் இந்திய நடிகையும், அரசியல்வாதியும் ஆவார், இவர் 70களின் பிற்பகுதிகளிலும், 80-90களின் முற்பகுதிகளிலும் தெலுங்குத் திரைப்படத் துறையில் முதன்மையாகவும், தமிழ், இந்தி திரைத்துறைகளில் பங்காற்றியதற்காக அறியப்படுகிறார். ஜெயப்பிரதா தென்னிந்திய பிலிம்பேர் விருதுகளைப் பெற்றவர். இவர் தெலுங்கு, இந்தி, கன்னடம், தமிழ், மலையாளம், பெங்காலி, மராத்தி படங்களிலும் நடித்துள்ளார். 1994 ஆம் ஆண்டு தெலுங்கு தேசம் கட்சியில் இணைந்து அரசியலில் நுழைந்ததால், தனது திரைத் தொழில் வாழ்க்கையின் உச்சக்கட்டத்தில் திரையுலகத்தை விட்டு விலகினார். இவர் 2004 முதல் 2014 வரை உத்தரபிரதேசத்தின் ராம்பூர் மக்களவைத் தொகுதியின் உறுப்பினராக இருந்தார்.
# ஜெயப்பிரதா

## ஆரம்பகால வாழ்க்கை

ஜெயப்பிரதா லலிதா இராணி ராவ் என்ற இயற்பெயரில் ஆந்திரப் பிரதேசத்தில் உள்ள இராஜமன்றியில் தெலுங்கு மொழிப் பேசும் குடும்பத்தில் பிறந்தார். இவரது தந்தை கிருஷ்ணராவ், தெலுங்குத் திரைப்பட நிதியாளராக இருந்தார். இவரது தாயார் நீலாவாணி ஒரு வீட்டு வேலை செய்பவர். இராஜமன்றியில் உள்ள தெலுங்கு வழிக்கல்வி பள்ளியில் பயின்றார், சிறு வயதிலேயே நடனம் மற்றும் இசை வகுப்புகளிலும் சேர்ந்தார்.
# ஜெயப்பிரதா

## தனிப்பட்ட வாழ்க்கை

22 பிப்ரவரி 1986 இல், இவர் தயாரிப்பாளர் ஸ்ரீகாந்த் நகாட்டாவை மணந்தார், ஸ்ரீகாந்த் ஏற்கனவே சந்திரா என்ற பெண்ணை மணந்து இரண்டு குழந்தைகளைப் பெற்றிருந்தார். இந்த திருமணம் பல சர்ச்சைகளை கிளப்பியது, குறிப்பாக ஸ்ரீகாந்த் தனது மனைவியை விவாகரத்து செய்யாததால், ஜெயப்பிரதாவை மணந்த பிறகு முதல் மனைவியுடன் ஒரு குழந்தை இருந்தது. 1994 இல் ராவ் முதலமைச்சராக பதவியேற்றதும், ராவ் தனது மருமகன் நாரா சந்திரபாபு நாயுடுவை வருவாய்த்துறை அமைச்சராக நியமித்தார். ஆட்சி அமைத்த உடனேயே, சந்திரபாபு நாயுடு, பெரும்பான்மையான தெலுங்கு தேசம் கட்சி சட்டமன்ற உறுப்பினர்கள் நாயுடுவை முதலமைச்சராகத் தேர்ந்தெடுக்கச் செய்து, நாயுடு தனது மாமனாருக்கு எதிராகக் கிளர்ச்சி செய்தார். பெரும்பாலான சட்டமன்ற உறுப்பினர்கள் நாயுடு பக்கம் சென்றதால், தெலுங்கு தேசம் கட்சி சந்திரபாபு நாயுடு அணிக்கு மாறியது. இந்த காலகட்டத்தில், ஜெயப்பிரதாவும் கட்சியின் சந்திரபாபு நாயுடு அணியில் சேர்ந்தார். 1996 ஆம் ஆண்டு ஆந்திரப் பிரதேசத்தை பிரதிநிதித்துவப்படுத்தும் மாநிலங்களவைக்கு இவர் பரிந்துரைக்கப்பட்டார். ஜெயப்பிரதா தெலுங்கு தேசம் மகளிர் அணி தலைவராகவும் பதவி வகித்துள்ளார்.  
கட்சித் தலைவர் நா. சந்திரபாபு நாயுடுவுடன் ஏற்பட்ட கருத்து வேறுபாடுகளைத் தொடர்ந்து, ஜெயப்பிரதா சமாஜ்வாடி கட்சியில் சேர்ந்தார். இவர் 2004 பொதுத் தேர்தலின் போது உத்திர பிரதேசத்தில் உள்ள ராம்பூர் மக்களவைத் தொகுதியில் போட்டியிட்டு 85000 வாக்குகள் வித்தியாசத்தில் தேர்ந்தெடுக்கப்பட்டார். 2009 ஆம் ஆண்டு மக்களவைத் தேர்தலுக்கான பிரச்சாரத்தின் போது, இவர் ராம்பூரில் உள்ள ஸ்வார் பகுதியில் பெண்களுக்கு பொட்டுக்கள் விநியோகித்ததால் தேர்தல் நடத்தை விதிகளை மீறியதற்காக தேர்தல் ஆணையத்தால் அறிக்கை அனுப்பப்பட்டது. 11 மே 2009 அன்று, சமாஜ்வாதி கட்சியின் மூத்த தலைவர் அசம் கான் தனது நிர்வாணப் படங்களை விநியோகிப்பதாக ஜெயப்பிரதா குற்றம் சாட்டினார். 30,000-க்கும் அதிகமான வாக்குகள் வித்தியாசத்தில் ஜெயப்பிரதா மீண்டும் தேர்ந்தெடுக்கப்பட்டார்.  
இவர் சமாஜ்வாதி கட்சியின் முன்னாள் பொதுச்செயலாளர் அமர் சிங்கிற்கு வெளிப்படையான ஆதரவை வெளிப்படுத்திய பிறகு, கட்சிக்கு எதிரான நடவடிக்கைகளில் ஈடுபட்டதாகவும், கட்சியின் மதச்சார்பற்ற வெளிப்பாடை சேதப்படுத்தியதற்காகவும் ஜெயப்பிரதா 2 பிப்ரவரி 2010 அன்று கட்சியில் இருந்து நீக்கப்பட்டார். அமர் சிங், ஜெயப்பிரதாவுடன் இணைந்து தனது சொந்த அரசியல் கட்சியை 2011 இல் தொடங்கினார், 2012 சட்டமன்றத் தேர்தலில் உத்தரப் பிரதேசத்தில் உள்ள 403 இடங்களில் 360 இடங்களில் வேட்பாளர்களை நிறுத்தினார். ஆனால், இத்தேர்தலில் கட்சி ஒரு இடத்தில் கூட வெற்றி பெறவில்லை. பின்னர் இவர், அமர் சிங்குடன் 10 மார்ச் 2014 அன்று இராஷ்டிரிய லோக் தளத்தில் சேர்ந்தனர், அதன் பிறகு 2014 பொதுத் தேர்தலில் பிஜ்னோர் தொகுதியில் போட்டியிட ஜெயப்பிரதாவுக்கு வாய்ப்பு கிடைத்தது, அத்தேர்தலில் தேர்தலில் தோல்வியடைந்தார்.  
26 மார்ச் 2019 அன்று தேசிய பொதுச் செயலாளர் பூபேந்தர் யாதவ் முன்னிலையில் பாரதிய ஜனதா கட்சியில் சேர்ந்தார். 2022 இல், அவர் *அவுட்லுக் இந்தியாவின்* 75 சிறந்த பாலிவுட் நடிகைகள்" பட்டியலில் இடம்பிடித்தார். 1980களிலும் 1990களிலும் இந்தி, தெலுங்கு படங்களில் அதிக சம்பளம் வாங்கும் நடிகைகளில் ஒருவராக இருந்தார். 1984 முதல் 1991 வரை *பாக்சு ஆபிசு இந்தியாவின்* சிறந்த நடிகைகள்" பட்டியலில் இடம்பிடித்தார்.
# ஜெயப்பிரதா

## நடித்த திரைப்படங்கள்
| 2010 | *தி டிசயர்* | கௌத்மியின் தாய் | இந்தி-ஆங்கிலம்
சீன மொழி |  |
| 2011 | *பிராணாயம்* | மலையாளம் |  |  |
| 2012 | *கிராந்திவீர சங்கொல்லி ராயண்ணா* | கிட்டூர் சென்னம்மா | கன்னடம் |  |
| 2013 | *ரஜ்ஜோ* | ஜாங்கி தேவி | இந்தி |  |
| 2018 | *கினார்* | இந்திரா | மலையாளம் |  |
| *கேணி* | தமிழ் |  |  |  |
| *சரபா* | பார்வதம்மா | தெலுங்கு |  |  |
| 2019 | *சுவர்ண சுந்தரி* | தெலுங்கு |  |  |
| 2023 | *இராமச்சந்திர பாஸ் அண்ட் கோ* | சல்மா ராம் | மலையாளம் | } |
# ஜெயப்பிரதா

## விருதுகள்

; நந்தி விருதுகள்  
- சிறந்த நடிகைக்கான நந்தி விருது – *அந்துலேனி கதா* (1976)  
; தென்னிந்திய பிலிம்பேர் விருதுகள்  
- சிறப்பு விருது – *சிரி சிரி முவ்வா* & *அந்துலேனி கதா* (1976)
- சிறந்த நடிகை - தெலுங்கு – *சாகர சங்கமம்* (1983)
- வாழ்நாள் சாதனையாளர் விருது – தெற்கு (2007)  
; பிலிம்பேர் விருதுகள்
| 1979 | *சர்கம்* | சிறந்த நடிகை | இந்தி |
| --- | --- | --- | --- |
| 1984 | *சராபி* |  |  |
| 1985 | *சஞ்சோக்* | } |  |
# ஜெயப்பிரதா

## விருதுகள்

### தென்னிந்திய பிலிம்பேர் விருது

| ஆண்டு | திரைப்படம்/பணி | வகை | மொழி | விளைவு |
| --- | --- | --- | --- | --- |
| 1976 | *அந்துலேனி கதா* | சிறந்த நடிகை | தெலுங்கு |  |
| *சிரி சிரி முவ்வா* |  |  |  |  |
| *அந்துலேனி கதா*, *சிரி சிரி முவ்வா* | சிறப்பு விருது
* ஏஎன்ஆர் சாதனையாளர் விருது (2008)
* டிஎசுஆர் டிவி9 திரைப்பட விருதுகளில் இருந்து வீனசு ஆப் இந்தியன் சினிமா விருது (2011) |  |  |  |
# டிம்பிள் கபாடியா

**டிம்பிள் சுன்னிபாய் கபாடியா** (ஜூன் 8, 1957 அன்று பிறந்தவர்) இந்திய திரைப்படத் துறையின் கவர்ச்சி நடிகைகளில் ஒருவராவார். தன்னுடைய ஆரம்பகாலத் தொழில் வாழ்க்கையில் *பாபி* மற்றும் *சாகர்* போன்ற வர்த்தகத் திரைப்படங்களில் நடித்திருந்தார், ஆனால் பின்னர் *ருடாலி* மற்றும் *லேகின்* போன்ற மாற்றுத் திரைப்படங்களில் தீவிரமான கதாபாத்திரங்களைத் தேர்வு செய்தார்.
# டிம்பிள் கபாடியா

### தொழில் வாழ்க்கை

அவர் ராஜ் கபூர் அவர்களால் தன்னுடைய 1973 ஆம் ஆண்டுத் திரைப்படமான *பாபி* யில் அறிமுகப்படுத்தப்பட்டார். அந்த நேரத்தில் கபாடியா பதினாறு வயதே நிரம்பியிருந்தார்.
அவர் நடிகர் ராஜேஷ் கன்னாவை 16 வது வயதில் திருமணம் செய்துகொண்டார், *பாபி* திரைப்படம் வெற்றியடைந்தபோதிலும் தன்னுடைய குழந்தைகளை வளர்ப்பதற்காக அவர் திரைப்படத்துறையை விட்டு விலகினார்.  
விவாகரத்திற்குப் பிறகு, 1985 ஆம் ஆண்டில் *சாகர்* திரைப்படத்தின் மூலம் அவர் மீண்டும் திரைப்படத்துறைக்குத் திரும்பினார். இதில் அவர் மீண்டும் தன்னுடைய *பாபி* திரைப்பட இணை நடிகரான ரிஷி கபூர் உடன் தோன்றினார். *சாகர்* திரைப்படத்தில் கபாடியா சிறிது நேரம் மேலாடையற்ற காட்சியில் தோன்றினார். அந்த நேரத்தில் அது பெரும் சர்ச்சையை ஏற்படுத்தியது. அதன் பிறகு அவர் துணிச்சலான பல கதாபாத்திரங்களைச் செய்தார். ஜான்பாஸ்ஸில் அனில் கபூர் உடனான அவருடைய பாலியல் காட்சி மிகத் துணிச்சலானது என்று இப்போதும் கருதப்படுகிறது.  
1980 ஆம் ஆண்டுகள் மற்றும் 1990 ஆம் ஆண்டுகள் முழுவதும் அவர் பல திரைப்படங்களில் தோன்றினார். 1993 ஆம் ஆண்டின் *ருடாலி* யில் அவர் ஏற்றிருந்த கதாபாத்திரத்திற்குச் சிறந்த நடிகைக்கான தேசியத் திரைப்பட விருதை வென்றார். 2001 ஆம் ஆண்டில் *தில் சாஹ்தா ஹை* திரைப்படத்தில் ஒரு குடிகாரியாக அவருடைய நடிப்பு பெரிதும் பாராட்டப்பட்டது. 2005 ஆம் ஆண்டில் அவர் மீண்டும் ரிஷி கபூருடன் *பியார் மேய்ன் டிவிஸ்ட்* எனும் திரைப்படத்தில் இணைந்து நடித்தார். இது அவர்கள் இருவரும் இணைந்து நடித்த கடைசி திரைப்படத்திற்கு இருபது வருடங்களுக்குப் பிறகு மற்றும் தங்களுடைய முதல் படம் முடிந்து முப்பத்து இரண்டு ஆண்டுகள் கழிந்த பிறகானது. 2006 ஆம் ஆண்டில் அவர் தன்னுடைய முதல் ஆங்கில-மொழித் திரைப்படமான *பீயிங் சைரஸ்* இல் நடித்தார். டிம்பிள் தற்போது பண்பட்ட கதாபாத்திரங்களையே தேர்வு செய்கிறார். "லக் பை சான்ஸ்" இல் அடாவடியான தாயாக என்றும் நினைவில் நிற்கும் நகைச்சுவை கதாபாத்திரம் உட்பட அம்மா அல்லது பாட்டி கதாபாத்திரங்களில் நடித்துவருகிறார்.
# டிம்பிள் கபாடியா

### சொந்த வாழ்க்கை

அவர் நடிகர் ராஜேஷ் கண்ணாவை, தன்னுடைய முதல் திரைப்படம் *பாபி* வெளிவருவதற்கு ஆறு மாதத்திற்கு முன்னரே, 1973 ஆம் ஆண்டில் திருமணம் செய்துகொண்டார். தன்னுடைய இரு மகள்கள் டிவிங்கிள் கண்ணா மற்றும் ரிங்கி கண்ணா ஆகியோரை வளர்ப்பதற்காக அவர் தன்னுடைய நடிப்புத் தொழிலை விட்டு பன்னிரண்டு ஆண்டுகள் விலகி இருந்தார்.  
1984 ஆம் ஆண்டில் அவர் கண்ணாவை விவாகரத்து செய்துவிட்டு நடிப்புத் துறைக்கு மீண்டும் திரும்பினார். அவருடைய மகள்களும் நடிகைகளானார்கள், அது போலவே அவருடைய தங்கை சிம்பிள் கபாடியாவும் நடிகையானார். அவருடைய மற்றொரு சகோதரி, ரீம் கபாடியா மர்மமான சூழலில் தற்கொலை செய்துகொண்டார். அவருடைய மகள் டிவிங்கிள் கண்ணா, நடிகர் அக்ஷய் குமார்-ஐத் திருமணம் செய்துள்ளார்.